**APSTIPRINĀTS**

Priekules novada domes iepirkumu komisijas

2011.gada 1.decembra sēdē,

protokols Nr.36-1

**ATKLĀTA KONKURSA**

***„Degvielas iegāde Priekules novada pašvaldības vajadzībām”***

**NOLIKUMS**

Iepirkuma identifikācijas Nr. PND/2011 – 36

Priekule

2011

**1. Vispārīgā informācija**

**1.1. Iepirkuma identifikācijas numurs** – **PND/2011 – 36.**

**1.2. Pasūtītājs:**

**Priekules novada dome**

Adrese: Saules iela 1, Priekule, Priekules novads, LV-3434

Reģ. Nr. 90000031601

Tālrunis 63461006, 63461391, fakss 63497937

e-pasta adrese: [dome@priekulesnovads.lv](mailto:dome@priekulesnovads.lv)

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma procedūra**

Atklāts konkurss.

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem (**atklātā konkursa** **nolikumu, t.sk. specifikācijām**) bez maksas var iepazīties uz vietas Priekules novada domē (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) vai Priekules novada domes mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” līdz 2012.gada 30.janvārim plkst. 14:00.

Kontaktpersona: Priekules novada domes izpilddirektora vietniece Andra Valuže, tel.63461391, 28646422, e-pasts [andra.valuze@priekulesnovads.lv](mailto:andra.valuze@priekulesnovads.lv) .

**1.5. Piedāvājuma iesniegšana**

1.5.1. Ieinteresētās personas piedāvājumus var iesniegt personīgi Priekules novada domē pie sekretāres vai atsūtot pa pastu ierakstītā sūtījumā līdz 2012.gada 30.janvārim plkst.14:00 uz adresi: Priekules novada dome, Saules ielā 1, Priekulē, Priekules novadā, LV - 3434, sākot ar dienu, kad paziņojums par līgumu ir publicēts Iepirkumu uzraudzības biroja mājaslapā internetā: [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Pasūtītājs neatbild par pazudušiem pieteikumiem, un tam nav jāpierāda korespondences saņemšana.

1.5.3. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.4. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

1.5.5. Pretendents drīkst iesniegt tikai 1 (vienu) piedāvājuma variantu.

**1.6. Piedāvājumu atvēršana**

1.6.1. Piedāvājumi tiks atvērti 2012.gada 30.janvārī plkst. 14:00 Priekules novada domē, Saules ielā 1, Priekulē, Priekules novadā.

1.6.2. Piedāvājumu atvēršanas sanāksme ir atklāta, un tajā drīkst piedalīties Pretendenti vai to pilnvaroti pārstāvji, kā arī citas ieinteresētas personas.

1.6.3. Piedāvājumu atvēršanas sanāksmē piedāvājumi tiks atvērti to iesniegšanas secībā, tiks nosaukts Pretendents, piedāvājuma iesniegšanas laiks, iepirkuma priekšmeta daļa, par kuru iesniegts piedāvājums, piedāvātā cena (bez PVN) par 1 litru degvielas, piedāvātā atlaide katram degvielas veidam, piedāvātā līgumcena (cena ar atlaidi bez PVN) katrai iepirkuma priekšmeta daļai.

**1.7. Piedāvājuma derīguma termiņš**

1.7.1. Piedāvājumā jānorāda piedāvājuma derīguma termiņš.

1.7.2. Piedāvājumam jābūt spēkā vismaz 120 (viens simts divdesmit) dienas, skaitot no piedāvājumu iesniegšanas termiņa beigām.

1.7.3. Piedāvājumi ar mazāku derīguma termiņu tiks noraidīti kā neatbilstoši.

**2. Informācija par iepirkuma priekšmetu**

**2.1. Iepirkuma priekšmets –** Degvielas iegāde Priekules novada pašvaldības vajadzībām.

**Iepirkuma priekšmets** ir sadalīts 2 (divās) daļās:

|  |  |  |
| --- | --- | --- |
| Iepirkuma daļa | Iepirkuma daļas nosaukums | Tehniskās specifikācijas pielikuma Nr. |
| 1. | Degvielas iegāde Priekules novada pašvaldības vajadzībām Priekules novada teritorijā | skat. pielikumu Nr.2 |
| 2. | Degvielas iegāde Priekules novada pašvaldības vajadzībām visā Latvijas, Lietuvas un Igaunijas teritorijā | skat. pielikumu Nr.3 |

2.1.1. Tehniskajās specifikācijās minētie degvielas iegādes apjomi ir orientējoši par diviem gadiem. Tie iegūti, apkopojot 2010.gada 10 mēnešu patēriņu, un šie daudzumi izmantojami tikai pretendentu piedāvājumu salīdzināšanai, lai izvēlētos piedāvājumu ar zemāko kopējo summu. Nolikumā uzrādītais apjoms, nav uzskatāms par saistošu Pasūtītājam. Pasūtītājs saglabā tiesības iepirkuma līguma darbības laikā izmainīt kopējo degvielas iegādes apjomu atkarībā no nepieciešamības un finansiālajām iespējām.

**2.2. Vispārīgās vienošanās darbības laiks** – Vispārīgā vienošanās par degvielas iegādi tiek slēgts uz 24 (divdesmit četriem) mēnešiem.

**2.3. Vispārīgās vienošanās darbības vieta:**

2.3.1.Priekules novada teritorija (1.daļai);

2.3.2. Latvijas, Lietuvas un Igaunijas teritorija (2.daļai).

**2.4. Cita informācija:**

2.4.1. Piedāvājumu var iesniegt par vienu vai abām iepirkuma daļām. Piedāvājums jāiesniedz par visu attiecīgās iepirkuma daļas apjomu. Nepilnīgi piedāvātās daļas netiks vērtētas.

2.4.2. Pretendents savus jautājumus iesniedz rakstveidā Priekules novada domē (adrese – Saules iela 1, Priekule, Priekules novads). Ja no ieinteresētā Pretendenta ir saņemts jautājums, Pasūtītājs sagatavo atbildi un Publisko iepirkumu likuma noteiktajā kārtībā un termiņos nosūta visiem Pretendentiem, kuri Pasūtītājam ir zināmi, un Pretendentiem, kuri jau iesnieguši piedāvājumus. Sagatavotā atbilde tiek ievietota pasūtītāja majaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.

2.4.3. Jebkura papildu informācija, kas tiks sniegta saistībā ar šo iepirkumu, tiks publicēta pašvaldības mājas lapā [www.priekulesnovads.lv](http://www.priekulesnovads.lv) pie iepirkuma nolikuma.

2.4.3. Pretendentam ir pienākums sekot aktuālajai informācijai mājas lapā [www.priekulesnovads.lv](http://www.priekulesnovads.lv) un ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

**3. Prasības piedāvājuma noformēšanai**

3.1. Pretendentam rūpīgi jāiepazīstas ar atklātā konkursa nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, Pretendents pilnībā akceptē visus iepirkuma noteikumus un prasības.

3.2. Piedāvājums jāiesniedz aizlīmētā aploksnē, uz kuras jānorāda:

3.2.1. pasūtītāja nosaukums un adrese;

3.2.2. atzīme ”Piedāvājums atklātam konkursam „Degvielas iegāde Priekules novada pašvaldības vajadzībām”;

3.2.3. atzīme „Iepirkuma identifikācijas Nr. PND/2011-36”;

3.2.4. atzīme „Neatvērt līdz 2012.gada 30.janvārim plkst.14:00”;

3.2.5. pretendenta nosaukums un adrese.

3.3. Piedāvājums iesniedzams latviešu valodā vienā eksemplārā.

3.4. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.5. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

3.6. Visiem piedāvājuma dokumentiem jābūt cauršūtiem un parakstītiem, lapām jābūt numurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, uz kuras norādīts cauršūto lapu skaits, ko ar savu parakstu apliecina pretendenta pārstāvis. Piedāvājumā iekļautajiem dokumentiem jābūt skaidri salasāmiem, bez labojumiem un iestarpinājumiem. Teksta un tabulu daļa nedrīkst būt cauršūta, visai informācijai jābūt skaidri izlasāmai.

3.7. Piedāvājums sastāv no šādiem dokumentiem:

3.7.1. finanšu piedāvājuma (pielikums Nr.1);

3.7.2. nolikuma 4.punktā minētajiem pretendenta kvalifikācijas atlases dokumentiem;

3.7.3. attiecīgās iepirkuma daļas tehniskās specifikācijas (kāds no pielikumiem Nr.2 vai Nr.3), kas papildināta ar tajā prasīto informāciju.

3.8. Dokumenti aizpildāmi saskaņā ar nolikumam pievienotajām veidlapu formām.

3.9. Piedāvājuma grozījumus noformē un iesniedz atbilstoši nolikumā noteiktajām prasībām, uz aploksnes papildus iepriekš prasītajai informācijai norādot atzīmi: „Piedāvājuma grozījumi”.

3.10. Pēc piedāvājumu iesniegšanas termiņa beigām Pretendents nevar savu piedāvājumu grozīt.

3.11. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un Pasūtītājs nav atbildīgs par šiem izdevumiem.

3.12. Piedāvājumam jābūt parakstītam. Piedāvājuma dokumentus paraksta LR Uzņēmumu reģistrā vai citas valsts līdzvērtīgā iestādē reģistrētā amatpersona ar paraksta tiesībām un/vai pilnvara, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā.

**4. PRETENDENTU ATLASES DOKUMENTI**

4.1. Prasības pretendentiem un iesniedzamie dokumenti:

|  |  |  |  |
| --- | --- | --- | --- |
| **Prasība** | **Iesniedzamie dokumenti** | **Prasība attiecināma uz apakšuzņēmējiem** | **Piezīmes** |
| **Atbilstība PIL 39.pantam** | | | |
| 1. Pretendents ar tādu tiesas spriedumu vai prokurora priekšrakstu par sodu, kurš stājies spēkā un kļuvis neapstrīdams, nav atzīts par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā. | Pilnvarotās personas parakstīts apliecinājums (saskaņā ar nolikuma pielikumu Nr.4). | Jā (iesniedz par katru norādīto apakšuzņēmēju) | Ja pasūtītāja rīcība nonāk informācija, ka persona ir atzīta par vainīgu minētajos noziedzīgajos nodarījumos, pasūtītājs pieprasa pretendentam iesniegt izziņu no Sodu reģistra. |
| 2. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, nav atzīts par vainīgu darba tiesību būtiskā pārkāpumā, kas izpaužas kā:  1) viena vai vairāku tādu valsts pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi, pēdējo trīs gadu laikā no piedāvājumu iesniegšanas dienas;  2) vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida līguma noslēgšanas pēdējo 18 mēnešu laikā no piedāvājumu iesniegšanas dienas. | Pilnvarotās personas parakstīts apliecinājums (saskaņā ar nolikuma pielikumu Nr.4). | Jā (iesniedz par katru norādīto apakšuzņēmēju) | Pārbaudi veic, pārbaudot pretendentu un apakšuzņēmējus pasūtītājam pieejamās publiskajās datu bāzē. |
| 3. Pretendents ar tādu kompetentas institūcijas lēmumu vai tiesas spriedumu , kurš stājies spēkā un kļuvis neapstrīdams, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda. | Pilnvarotās personas parakstīts apliecinājums (saskaņā ar nolikuma pielikumu Nr.4). | Jā (iesniedz par katru norādīto apakšuzņēmēju) | Pārbaudi veic, pārbaudot pretendentu un apakšuzņēmējus pasūtītājam pieejamās publiskajās datu bāzē. |
| 4. Nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par pretendenta bankrotu vai līdz līguma izpildes paredzamajam beigu termiņam tas nebūs likvidēts | Pilnvarotās personas parakstīts apliecinājums (saskaņā ar nolikuma pielikumu Nr.4). | Jā (iesniedz par katru norādīto apakšuzņēmēju) | Pārbaudi veic, pārbaudot pretendentu un apakšuzņēmējus Maksātnespējas reģistra datu bāzē. |
| 5. Pretendentam nav nodokļu vai valsts sociālās apdrošināšanas obligāto iemaksu parādi, kas kopsummā katrā valstī pārsniedz 100 latus, Latvijā vai citā valstī, kur tas reģistrēts. | Pilnvarotās personas parakstīts apliecinājums (saskaņā ar nolikuma pielikumu Nr.4). | Jā (iesniedz par katru norādīto apakšuzņēmēju) | Tam Pretendentam, kuram atbilstoši nolikumā noteiktajām prasībām būtu piešķiramas līguma slēgšanas tiesības, 10 (desmit) darba dienu laikā pēc iepirkumu komisijas pieprasījuma saņemšanas ir jāiesniedz izziņa, ko ne agrāk kā vienu mēnesi pirms iesniegšanas dienas izdevis Valsts ieņēmumu dienests vai cita nodokļu administrācijas iestāde Latvijā vai līdzvērtīga nodokļu administrācija citā valstī, kur pretendents reģistrēts, un kas apliecina, ka pretendentam nav nodokļu parādu, tajā skaitā valsts sociālās apdrošināšanas iemaksu parādu, kas kopsummā katrā valstī pārsniedz 100 latus. |
| **Atbilstība profesionālās darbības veikšanai** | | | |
| 6. Pretendents un apakšuzņēmējs ir reģistrēts, licencēts vai sertificēts atbilstoši attiecīgās valsts normatīvo aktu prasībām. | Latvijas Republikas Uzņēmuma reģistra vai līdzvērtīgas iestādes citā valstī izsniegtas reģistrācijas apliecības kopija (fiziskām personām jāiesniedz VID izsniegta nodokļa maksātāja reģistrācijas apliecības kopija) | Jā (jāiesniedz arī apakšuzņēmējam) |  |
| 7. Pretendentam ir tiesības paredzētajā iepirkuma periodā nodarboties ar degvielas mazumtirdzniecību. | Licences par degvielas mazumtirdzniecību kopija (atbilstoši iepirkuma daļai, uz kuru iesniedz piedāvājumu, norādītajiem degvielas veidiem) | Jā |  |
| **Tehniskās un profesionālās spējas** | | | |
| 8. Apakšuzņēmēji | Apakšuzņēmēju saraksts, papildus norādot katram apakšuzņēmējam nododamo atbildības apjomu.  Katra pieaicinātā apakšuzņēmēja piekrišanas raksts. | Nē  Jā | Iesniedz, ja pretendents līguma izpildei plānojis piesaistīt apakšuzņēmējus. |
| 9. Degvielai jāatbilst spēkā esošo Latvijas nacionālo standartu (LVS EN 590 – dīzeļdegvielai ,LVS EN 228 - benzīnam), Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo dokumentu prasībām, t.sk. Ministru kabineta 26.09.2000 noteikumiem Nr.332 “Noteikumi par benzīna un dīzeļdegvielas atbilstības novērtēšanu”. | Sertifikātu, kas apliecina piedāvāto naftas produktu atbilstību prasībām, kopijas. | Jā |  |

4.2. Gadījumos, ja piedāvājumu iesniedz personu apvienība (personālsabiedrība), tad papildus nolikuma 4.1.punktā noteiktajiem dokumentiem, tā iesniedz šādus dokumentus:

4.2.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

4.2.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

4.3. Ja pasūtītājs publiskās datubāzēs nevar iegūt informāciju par Pretendenta atbilstību 4.1. punktā minētajām prasībām, Pasūtītājs pieprasa izziņas tikai tam pretendentam, kuram būtu piešķiramas līguma slēgšanas tiesības.

4.4. Pretendentam, kuram būtu piešķiramas līguma slēgšanas tiesības, prasītā informācija jāiesniedz Pasūtītājam 10 (desmit) darba dienu laikā.

4.5. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

4.7. Ja attiecīgais Pretendents 4.4.punktā minētajā termiņā neiesniedz prasītās izziņas, Pasūtītājs to izslēdz no tālākas dalības konkursā.

**4.8. Finanšu piedāvājumā:**

4.8.1. Pretendentam jānorāda benzīna un dīzeļdegvielas vidējā mazumtirdzniecības cena un piedāvātā atlaide LVL par litru degvielas no norādītās mazumtirdzniecības cenas, kā arī kopējo summu bez PVN par katru iepirkumā prasīto attiecīgās degvielas apjomu atbilstoši finanšu piedāvājuma formai (pielikums Nr.1). Piedāvātā atlaide būs saistoša visās Pretendenta DUS visā Līguma darbības laikā.

4.8.2. Piedāvājuma cenā jāiekļauj:

a) degvielas cena, visi nodokļi, nodevas un citi maksājumi, kas saistoši pretendentam;

b) norēķinu kredītkaršu izsniegšanas un to apkalpošanas izdevumi;

c) savstarpējo norēķinu izrakstu noformēšana un nosūtīšanas izdevumi.

**5. Piedāvājumu vērtēšana**

5.1. Piedāvājumu noformējuma pārbaudi un vērtēšanu iepirkuma komisija veic slēgtā sēdē.

5.2. Piedāvājumi, kas iesniegti pēc šā nolikuma 1.4.1.punktā minētā termiņa, netiks vērtēti. Tie neatvērti tiks atdoti atpakaļ Pretendentam.

5.3. Iepirkuma komisija:

5.3.1. Vispirms pārbaudīs piedāvājumu atbilstību šī nolikuma 3.punktā (izņemot 3.5.punktā) minētajām prasībām (prasības piedāvājumu noformēšanai). Par atbilstošiem tiks uzskatīti tikai tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un ir tiesīga lemt par tālāku piedāvājuma vērtēšanu vai izslēgšanu no tālākas vērtēšanas*.*

5.3.2. Pārbaudīs piedāvājumu atbilstību šī nolikuma 4.punktā minētajām prasībām (pretendentu atlases dokumenti). Par atbilstošiem tiks uzskatīti tikai tie piedāvājumi, kuros būs iesniegti visi dokumenti un tajos sniegta visa prasītā informācija, kā arī sniegtā informācija apliecinās pretendenta atbilstību izvirzītajām kvalifikācijas prasībām. Piedāvājumi, kuros nebūs iesniegti visi 4.punktā minētie dokumenti vai nebūs norādīta visa prasītā informācija, vai arī ja sniegtā informācija neatbildīs pretendentiem izvirzītajām prasībām, tiks noraidīti un tālāk netiks vērtēti.

5.3.3. Pārbaudīs, vai tehniskā specifikācijā sniegta visa papildus nepieciešamā informācija un vai tā atbilst nolikuma prasībām. Par atbilstošiem tiks uzskatīti tikai tie piedāvājumi, kuros būs sniegta visa prasītā informācija. Piedāvājumi, kuros nebūs norādīta visa prasītā informācija, tiks noraidīti un tālāk netiks vērtēti.

5.3.4. Pirms cenu salīdzināšanas pārbaudīs, vai piedāvājumā nav aritmētisku kļūdu. Ja šādas kļūdas konstatēs, tad tās tiks izlabotas. Par kļūdu labojumu un laboto piedāvājuma summu iepirkuma komisija paziņos Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņems vērā labojumus.

5.3.5. No piedāvājumiem, kas atbilst visām nolikumā minētajām prasībām, izvēlēsies piedāvājumu ar viszemāko piedāvāto līgumcenu attiecīgajā iepirkuma daļā (kopējo piedāvājuma summu ar atlaidi bez pievienotās vērtības nodokļa).

**6. Lēmuma izziņošana un vispārīgās vienošanās slēgšana**

6.1. Iepirkuma komisija pieņem lēmumu par vispārīgās vienošanās slēgšanu ar Pretendentu, kura piedāvājums atbilst nolikumā minētajām prasībām un ir ar viszemāko piedāvāto līgumcenu katrā iepirkuma daļā.

6.2. Trīs darba dienu laikā pēc lēmuma pieņemšanas visi Pretendenti tiek informēti par pieņemto lēmumu Publisko iepirkumu likumā noteiktajā kārtībā.

6.3. Pasūtītājs slēgs ar izraudzīto Pretendentu vispārīgo vienošanos (pielikums Nr.5), pamatojoties uz pretendenta iesniegto piedāvājumu, un saskaņā ar šā nolikuma noteikumiem. Ja izraudzītais Pretendents ieguvis tiesības slēgt vispārīgo vienošanos par vairākām iepirkuma daļām, ar viņu tiek slēgta viena vispārīgā vienošanās par attiecīgajām iepirkuma daļām, nevis par katru iepirkuma daļu atsevišķi.

6.4. Ja izraudzītais Pretendents atsakās slēgt vispārīgo vienošanos ar pasūtītāju, pasūtītājs ir tiesīgs izvēlēties nākamo piedāvājumu ar viszemāko cenu.

6.5. Vispārīgā vienošanās fiksē izraudzītā Pretendenta piedāvāto degvielas viena litra cenas atlaidi, kuru attiecīgais Pretendents piemēros visām pasūtītājam veiktajām iegādēm visā vispārīgās vienošanās darbības laikā.

**7. Iepirkuma komisijas tiesības un pienākumi**

7.1. Iepirkumu komisijas locekļi rīkojas saskaņā ar Publisko iepirkumu likumu un uz šī likuma pamata pieņemtajiem normatīvajiem aktiem, kā arī atbild par šī likuma, normatīvo aktu ievērošanu.

7.2. Iepirkuma komisijai ir tiesības:

7.2.1. pieprasīt, lai Pretendents rakstiski precizēt informāciju par savu piedāvājumu, kā arī uzrāda iesniegto dokumentu kopiju oriģinālus, ja tas nepieciešams piedāvājuma izvērtēšanai.

7.2.2. veikt labojumus Pretendentu piedāvājumos, ja tajos konstatētas aritmētiskas kļūdas un atteikties no piedāvājuma izskatīšanas, ja Pretendents nepiekrīt kļūdu labojumam.

7.3. Iepirkuma komisijai ir pienākumi:

7.3.1. izskatīt un izvērtēt saskaņā ar nolikumu iesniegtos Pretendentu piedāvājumus;

7.3.2. neizpaust iesniegto piedāvājumu un citu materiālu saturu, izņemot gadījumus, kas paredzēti normatīvajos aktos.

**8**. **Pretendentu tiesības un pienākumi**

8.1. Pretendenta pienākums ir rūpīgi iepazīties ar konkursa nolikumā minētajiem nosacījumiem.

8.2. Pretendentam ir pienākums rakstveidā iepirkuma komisijas noteiktajā termiņā sniegt papildu informāciju vai paskaidrojumus par piedāvājumu, ja iepirkuma komisija to pieprasa.

8.3. Pretendenti, kas piedalījušies šajā konkursā, ir tiesīgi pārsūdzēt Pasūtītāja un iepirkuma komisijas rīcību vai lēmumu Publisko iepirkumu likuma 83.pantā noteiktajā kārtībā un termiņos.

**9. Pielikumu saraksts**

Nolikumam ir pievienoti 5 (pieci) pielikumi, kas ir nolikuma neatņemamas sastāvdaļas:

Pielikums Nr.1 Finanšu piedāvājums;

Pielikums Nr.2 Tehniskā specifikācija iepirkuma 1.daļai;

Pielikums Nr.3 Tehniskā specifikācija iepirkuma 2.daļai;

Pielikums Nr.4 Apliecinājums;

Pielikums Nr.5 Vispārīgās vienošanās projekts.

Pielikums Nr.1

**FINANŠU PIEDĀVĀJUMS**

Atklātam konkursam

**„Degvielas iegāde Priekules novada pašvaldības vajadzībām”**

**(iepirkuma identifikācijas Nr. PND/2011-36)**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | Reģ.Nr.  Adrese  Banka, kods  Konta Nr.  Tālrunis  Fakss  e-pasta adrese |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālrunis** |  |
| **Fakss** |  |
| **e-pasta adrese** |  |

**3. PIEDĀVĀJUMS**

3.1. Mēs piedāvājam Jums iegādāties degvielu saskaņā ar iepirkuma nosacījumiem noteiktajā laika periodā bez ierobežojumiem.

3.2. Mūsu piedāvājums ir (šo tabulu aizpilda, ja tiek iesniegts **piedāvājums par iepirkuma 1.daļu**):

|  |  |  |  |  |
| --- | --- | --- | --- | --- |
| **Degvielas marka** | **Degvielas iegādes maksimālais**  **apjoms, litri** | **Vidējā cena (bez PVN), LVL**\* **/ litru** | **Piedāvātā atlaide,**  **LVL/litru** | **Summa par visu apjomu (bez PVN) ar atlaidi, LVL** |
| Benzīns 95 | 30 000 |  |  |  |
| Benzīns 98 | 6 000 |  |  |  |
| Dīzeļdegviela | 128 000 |  |  |  |
| **Kopā** | | | |  |
| **PVN \_\_\_%** | | | |  |
| **Kopā piedāvājumam ar PVN** | | | |  |

**\* - Vidējā degvielas mazumtirdzniecības cena Pretendentam piederošajās DUS jāuzrāda uz šī konkursa paziņojuma publicēšanas dienu IUB interneta mājas lapā (**[**www.iub.gov.lv**](http://www.iub.gov.lv)**).**

*Degvielas cenu uzrādīt ar trīs zīmēm aiz komata.*

3.2.1 Mūsu piedāvājums ir (šo tabulu aizpilda, ja tiek iesniegts **piedāvājums par iepirkuma 2.daļu**):

|  |  |  |  |  |
| --- | --- | --- | --- | --- |
| **Degvielas marka** | **Degvielas iegādes maksimālais**  **apjoms, litri** | **Vidējā cena (bez PVN), LVL**\* **/ litru** | **Piedāvātā atlaide,**  **LVL/litru** | **Summa par visu apjomu (bez PVN) ar atlaidi, LVL** |
| Benzīns 95 E | 29 000 |  |  |  |
| Benzīns 98 E | 5 000 |  |  |  |
| Dīzeļdegviela | 94 000 |  |  |  |
| **Kopā** | | | |  |
| **PVN \_\_\_%** | | | |  |
| **Kopā piedāvājumam ar PVN** | | | |  |

**\* - Vidējā degvielas mazumtirdzniecības cena Pretendentam piederošajās DUS jāuzrāda uz šī konkursa paziņojuma publicēšanas dienu IUB interneta mājas lapā (**[**www.iub.gov.lv**](http://www.iub.gov.lv)**)**

*Degvielas cenu uzrādīt ar trīs zīmēm aiz komata.*

3.3. Apliecinām, ka esam pilnībā iepazinušies ar iepirkuma procedūras dokumentiem (tajā skaitā ar vispārīgās vienošanās projektu) un šajā piedāvājuma cenā pilnībā esam iekļāvuši visas šai sakarībā paredzētās izmaksas (ieskaitot visus nodokļus un maksājumus, kas saistīti ar norēķinu karšu izsniegšanu un apkalpošanu, un datu uzskaiti un apstrādi), un mums nav nekādu neskaidrību un pretenziju tagad, kā arī atsakāmies tādas celt visā vispārīgās vienošanās darbības laikā.

3.4. Ja mūsu piedāvājums tiks pieņemts, mēs apņemamies nodrošināt tehniskajā specifikācijā noteiktās prasības un visa Pasūtītājam izsniegtā degviela atbildīs kvalitātes prasībām.

3.5. Mēs apliecinām, ka nav tādu apstākļu, kuri liegtu mums piedalīties iepirkuma procedūrā un pildīt konkursa nolikumā pretendentam un tehniskajā specifikācijā norādītās prasības.

3.6. Šis piedāvājums ir derīgs \_\_\_\_\_\_ dienas no piedāvājuma iesniegšanas termiņa beigām.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.v.

Pielikums Nr.2

**TEHNISKĀ SPECIFIKĀCIJA**

iepirkuma ar identifikācijas Nr. PND/2011-36

**„Degvielas iegāde Priekules novada pašvaldības vajadzībām”**

**1.daļai**

**2.1. Degvielas iegādes apjomi un kvalitātes prasības:**

|  |  |  |
| --- | --- | --- |
| **Degvielas marka** | **Iegādes orientējošais daudzums 2 gados, litri** | **Degvielas kvalitātes atbilstība** |
| Benzīns 95 E | 30 000 | LVS EN 228 |
| Benzīns 98 E | 6 000 | LVS EN 228 |
| Dīzeļdegviela | 128 000 | LVS EN 590 |

Degvielas kvalitātei jāatbilst spēkā esošo Latvijas nacionālo standartu (LVS EN 590 –dīzeļdegvielai, LVS EN 228-benzīnam), Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo dokumentu prasībām, t.sk. Ministru kabineta 26.09.2000. noteikumiem Nr.332 “Noteikumi par benzīna un dīzeļdegvielas atbilstības novērtēšanu”.

**2.2. Degvielas uzpildes staciju atrašanās vietas Priekules novada teritorijā:**

|  |  |
| --- | --- |
| **Degvielas uzpildes staciju atrašanās vieta** | **Adrese** |
|  |  |
|  |  |
|  |  |
|  |  |

2.3. Degvielas iegādes iespējas Pretendenta degvielas uzpildes stacijās (DUS) jānodrošina 24 (divdesmit četras) stundas diennaktī.

2.4. Pretendents visās Pretendenta degvielas uzpildes stacijās nodrošina bezskaidras naudas norēķinu kārtību, izmantojot īpaši izgatavotas elektroniskās norēķinu kredītkartes. Ar kartēm iespējams norēķināties par visiem DUS pieejamiem produktiem un pakalpojumiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.v.

Pielikums Nr.3

**TEHNISKĀ SPECIFIKĀCIJA**

iepirkuma ar identifikācijas Nr. PND/2011-36

**„Degvielas iegāde Priekules novada pašvaldības vajadzībām” 2.daļai**

**1. Degvielas iegādes apjomi un kvalitātes prasības:**

|  |  |  |
| --- | --- | --- |
| **Degvielas marka** | **Iegādes orientējošais daudzums 2 gados, litri** | **Degvielas kvalitātes atbilstība** |
| Benzīns 95 E | 29 000 | LVS EN 228 |
| Benzīns 98 E | 5 000 | LVS EN 228 |
| Dīzeļdegviela | 94 000 | LVS EN 590 |

Degvielas kvalitātei jāatbilst spēkā esošo Latvijas nacionālo standartu (LVS EN 590 –dīzeļdegvielai, LVS EN 228-benzīnam), Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo dokumentu prasībām, t.sk. Ministru kabineta 26.09.2000. noteikumiem Nr.332 “Noteikumi par benzīna un dīzeļdegvielas atbilstības novērtēšanu”.

**2. Degvielas uzpildes staciju atrašanās vietas:**

2.1. Pretendentam ir jānodrošina šādas obligātās degvielas uzpildes stacijas **Latvijas Republikā**:

2.1.1. vismaz 1 (viena) degvielas uzpildes stacija **Liepājā** (pilsētas administratīvajā teritorijā),

2.1.2. 1 (viena) degvielas uzpildes stacija **Rīgā** (pilsētas administratīvajā teritorijā pie maršruta izbraukšanai no pilsētas uz Liepāju vai ne tālāk kā 5 km no pilsētas administratīvās robežas pie maršruta izbraukšanai no pilsētas uz Liepāju),

2.1.3. 1(viena) degvielas uzpildes stacija **Kuldīgā** (pilsētas administratīvajā teritorijā pie maršruta izbraukšanai no pilsētas uz Liepāju vai ne tālāk kā 5 km no pilsētas administratīvās robežas pie maršruta izbraukšanai no pilsētas uz Liepāju);

2.1.4. 1(viena) degvielas uzpildes stacija ceļā no Liepājas uz Rīgu pie šosejas A9 (Saldus un Brocēnu novada robežās).

2.2. Pretendentam ir jānodrošina degvielas iegādes iespējas **Lietuvas** un **Igaunijas** teritorijā.

|  |  |
| --- | --- |
| **Degvielas uzpildes staciju atrašanās vieta** | **Adrese** |
|  |  |
|  |  |
|  |  |
|  |  |

\* tabulā norādīt visas Pretendenta degvielas uzpildes stacijas.

2.2. Degvielas iegādes iespējas Pretendenta degvielas uzpildes stacijās (DUS) jānodrošina 24 (divdesmit četras) stundas diennaktī.

2.3. Pretendents visās Pretendenta degvielas uzpildes stacijās nodrošina bezskaidras naudas norēķinu kārtību, izmantojot īpaši izgatavotas elektroniskās norēķinu kredītkartes. Ar kartēm iespējams norēķināties par visiem DUS pieejamiem produktiem un pakalpojumiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.v.

Pielikums Nr.4

**APLIECINĀJUMS**

**Priekules novada domei**

201\_\_.gada \_\_\_\_ . \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **apliecina, ka**:

(pretendenta nosaukums)

* ar tādu tiesas spriedumu vai prokurora priekšrakstu par sodu, kurš stājies spēkā un kļuvis neapstrīdams, tas nav atzīts par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;
* ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, tas nav atzīts par vainīgu darba tiesību būtiskā pārkāpumā, kas izpaužas kā:

1) viena vai vairāku tādu valsts pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi, pēdējo trīs gadu laikā no piedāvājumu iesniegšanas dienas;

2) vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida līguma noslēgšanas pēdējo 18 mēnešu laikā no piedāvājumu iesniegšanas dienas;

* ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, tas nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;
* nav pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par pretendenta bankrotu vai līdz līguma izpildes paredzamajam beigu termiņam tas nebūs likvidēts;
* tam Latvijā un valstī, kurā tas reģistrēts vai kurā tas atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvija), nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 100 latus;
* nav sniedzis nepatiesu informāciju savas kvalifikācijas novērtēšanai;
* nav tādu apstākļu, kuri liegtu mums piedalīties iepirkuma procedūrā un pildīt iepirkuma nolikumā un specifikācijā norādītās prasības.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Pielikums Nr.5

**VISPĀRĪGĀ VIENOŠANĀS**

Priekulē

2012.gada \_\_\_.\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

**Priekules novada dome**, reģ.Nr. 90000031601, tās priekšsēdētājas Vijas JABLONSKAS personā, kas darbojas uz likuma „Par pašvaldībām” un Priekules novada pašvaldības nolikuma pamata, turpmāk tekstā saukts Pircējs, no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_\_**, reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, turpmāk tekstā saukts Pārdevējs, no otras puses,

(Pircējs un Pārdevējs, kopā tekstā saukti Puses),

saskaņā ar atklātā konkursa „Degvielas iegāde Priekules novada vajadzībām” (iepirkuma identifikācijas Nr. PND/2011-36) rezultātiem noslēdz šo vispārīgo vienošanos (turpmāk – Vienošanās) par sekojošo:

**1. Vienošanās priekšmets**

* 1. Kārtība, kādā Pircējspērk no Pārdevēja un Pārdevējs nodrošina Pircējam iespēju iegādāties sekojošu degvielu: bezsvina benzīns ar oktānskaitli 98, bezsvina benzīns ar oktānskaitli 95, sezonai atbilstoša dīzeļdegviela, turpmāk – Degviela, jebkurā no Izpildītāja Degvielas uzpildes stacijām, kas norādītas Vienošanās pielikumā Nr.1, visā Vienošanās spēkā esamības laikā un darbības teritorijā**.**
  2. Katra Degvielas veida viena litra cenai piemērojamā atlaide ir fiksēta kā atlaide, kuru Pārdevējs piemēros visiem Pircēja Degvielas pirkumiem visā Vienošanās spēkā esamības laikā un darbības teritorijā.
  3. Pārdevējs piegādā tikai ar Pircēju saskaņotu un atklāta konkursa noteikumiem (Tehniskā specifikācija – vienošanās pielikums Nr.1) atbilstošu Degvielu.
  4. Iepirkuma dokumentos minētie degvielas iegādes apjomi ir orientējoši par diviem gadiem.

**2. Vispārīgie noteikumi**

* 1. Vienošanāsmērķis ir noteikt un raksturot attiecības starp Pircēju un Pārdevēju 24 (divdesmit četru) mēnešu laika posmā no Vienošanās noslēgšanas dienas, paredzot kārtību, pamatojoties uz kuru tiks pirkta Degviela, t.sk. paredzot vispārējus noteikumus attiecībā uz Vienošanās priekšmetu**,** cenu, Degvielas kvalitāti un citiem pamatnoteikumiem.
  2. Parakstot Vienošanos, Pircējs un Pārdevējs*,* pamatojoties uz Pārdevēja piedāvājumu Atklātam konkursam*,* vienojas par visiem Pircēja pirkumiem piemērojamo Degvielas viena litra cenas atlaidi, par kuru Pārdevējs apņemas pārdot Degvielu visā Vienošanās darbības periodā.
  3. Pircējs ir tiesīgs paļauties, ka Pārdevējs piegādās kvalitatīvu Degvielu Vienošanās noteiktajā laikā un apjomā, piemērojot atlaidi, kura fiksēta šajā Vienošanās.

**3. Vienošanās darbības laiks un vieta**

* 1. Vienošanās darbības vieta ir Priekules novada teritorijas (iepirkuma 1.daļai) *vai* Latvijas, Lietuvas un Igaunijas teritorija (iepirkuma priekšmeta 2.daļai).
  2. Vienošanās darbības termiņš ir 24 (divdesmit četri) mēneši no Vienošanās spēkā stāšanās brīža.

**4. Cena un norēķinu kārtība**

* 1. Preces viena litra cenai (bez PVN) piemērojamā atlaide atbilstoši Pārdevēja Atklātā konkursā iesniegtajam finanšu piedāvājumam (Vienošanās pielikums Nr.2) ir sekojoša:
     1. bezsvina benzīns ar oktānskaitli 98 – Pārdevēja benzīntankā norādītā cena, piemērojot atlaidi \_\_\_\_% apmērā;
     2. bezsvina benzīns ar oktānskaitli 95 – Pārdevēja benzīntankā norādītā cena, piemērojot atlaidi \_\_\_\_% apmērā;
     3. sezonai atbilstoša dīzeļdegviela – Pārdevēja benzīntankā norādītā cena, piemērojot atlaidi \_\_\_\_% apmērā.
  2. Norēķinu kārtība starp Pircēju un Pārdevēju ir sekojoša:
     1. Pārdevējs izsniedz Pircējam \_\_\_ (\_\_\_\_\_\_\_\_\_\_) uzņēmuma kartes (kredītkartes) (*karšu skaits Vienošanās darbības termiņā var mainīties saskaņā ar Pircēja pieprasījumu*), turpmāk – Kartes, bezskaidras naudas norēķiniem par Degvielu Pārdevēja Degvielas uzpildes stacijās saskaņā ar Vienošanās noteikumiem, iepriekš vienojoties par Karšu saņemšanas vietu. PIN kods, kas garantē Kartes aizsardzību, Pircējam tiek izsniegts kopā ar Karti. Karte ir derīga kopā ar PIN kodu vai parakstot kases čeku visā šīs Vienošanās darbības termiņā;
     2. Pārdevējs nodrošina iespēju Pircējam iegādāties Degvielu ar izsniegtajām kredītkartēm, piešķirot Pircējam ikmēneša kredītu Ls 10 000 (desmit tūkstoši) latu apmērā. Pircējs apņemas nepārsniegt tam piešķirto ikmēneša kredītlimitu. Kredītlimita pārsniegšanas gadījumā Pārdevējam ir tiesības neapkalpot Pircēja kredītkartes, apstādinot jebkāda veida darījumus ar Pircēja kredītkartēm;
     3. Pircējs apmaksā Pārdevējam iepriekšējā mēneša laikā saņemto Degvielu 15 (piecpadsmit) darba dienu laikā no rēķina saņemšanas saskaņā ar Pārdevēja sagatavotu rēķinu, kurš tiek nosūtīts Pircējam elektroniski, nosūtot to uz Pircēja elektroniskā pasta adresi [dome@priekulesnovads.lv](mailto:dome@priekulesnovads.lv).
     4. Pircējs ir tiesīgs neapmaksāt rēķinu par piegādāto Degvielu, ja konkrētajā norēķina mēnesī ar eksperta atzinumu tika konstatēta nekvalitatīva Degviela, un tā rezultātā Pircējam radušies zaudējumi, kamēr Pārdevējs nav atlīdzinājis visus Pircējam radušos zaudējumus;
     5. Par apmaksas datumu tiek uzskatīts datums, kas noradīts Pircēja maksājuma uzdevumā.

**5. Piegādes līgumi**

* 1. Pircējs Degvielu var saņemt Vienošanās pielikumā Nr.1 norādītajās degvielas uzpildes stacijās 24 stundas diennaktī, 7 dienas nedēļā.
  2. Katra konkrētā piegādes līguma funkciju Vienošanās darbības periodā pilda konkrētā izdruka-čeks par Degvielas saņemšanu, kurš ir uzskatāms par derīgu piegādes līgumu, ja ir apstiprināts ar Pircēja Kartei piešķirto PIN kodu.
  3. Pārdevējs nodrošina, ka pēc katras veiktās operācijas ar kredītkarti Pircējam tiek izsniegta izdruka-čeks par veikto operāciju, kurā ir norādīts saņemtās Degvielas veids, daudzums, cena un apmaksas summa.
  4. Gadījumā, ja tikusi piegādāta nekvalitatīva Degviela, Puses sastāda aktu, veic atbilstošu ekspertīzi un vienojas par zaudējumu atlīdzību. Šajā gadījumā Pārdevējs atlīdzina Pircējam visus zaudējumus, kas radušies Pircējam (transporta līdzekļa remonts, detaļu nomaiņa, ekspertīzes izdevumi, u.c. zaudējumi), 15 (piecpadsmit) dienu laikā pēc Pircēja pretenzijas saņemšanas un akta sastādīšanas.

**6. Pušu saistības**

* 1. Pārdevēja saistības:
     1. ne vēlāk kā 10 (desmit) dienu laikā pēc Pircēja pieprasījuma saņemšanas, bez maksas izgatavot un izsniegt Pircējam pieprasījumā norādīto karšu skaitu;
     2. savlaicīgi informēt Pircēju par izmaiņām darbībā, kas saistītas ar Karšu izmantošanu;
     3. Kartes nozaudēšanas, nozagšanas vai bojājuma gadījumā nodrošināt Kartes bezmaksas aizstāšanu un nozaudētās, nozagtās vai bojātās kartes anulēšanu;
     4. ja Pircējs ir pieprasījis apturēt Kartes lietotāja tiesības lietot Karti, identificētā Karte, kā arī visas Kartes, kas pieteiktas kā nozaudētas vai nozagtas, vienas stundas laikā nodrošināt, ka attiecīgās Kartes tiek ievietotas stopsarakstā, kā rezultātā tiek apturēta iespēja veikt darījumus ar šīm Kartēm
     5. veikt katru konkrēto piegādi saskaņā ar Vienošanās un atklāta konkursa nolikuma nosacījumiem un savu piedāvājumu;
     6. Pārdevējs ir atbildīgs par Degvielas atbilstību Latvijas Republikas normatīvo aktu prasībām;
     7. Pārdevējs ir atbildīgs par Vienošanās izpildei nepieciešamo licenču uzturēšanu spēkā visā Vienošanās darbības periodā;
     8. Pārdevējs Vienošanās darbības laikā garantē konkrētā piegādes līguma noslēgšanas kārtības ievērošanu.
  2. Pircēja saistības:
     1. iesniegt Pārdevējam rakstveida pieprasījumu kredītkaršu saņemšanai, norādot nepieciešamo kredītkaršu skaitu;
     2. nekavējoties ziņot Pārdevējam par Kartes nozaudēšanu vai nozagšanu pa tālruni \_\_\_\_\_\_\_\_\_\_\_\_\_\_\_ vai jebkurā no Pārdevēja degvielas uzpildes stacijām. Telefonisks paziņojums nepieciešamības gadījumā iespējami īsākā laikā jāapstiprina rakstveidā;
     3. Pircējam ir tiesības pieprasīt apturēt Kartes lietotāja tiesības;
     4. Pircējs nodrošina konkrētā piegādes līguma noslēgšanas kārtības ievērošanu;
     5. ievērot Vienošanās paredzēto norēķinu kārtību;
     6. ja Pircējs kavē Pārdevēja atbilstoši Vienošanās noteikumiem sagatavotā rēķina apmaksu, tad Piegādātājam ir tiesības iekasēt līgumsodu 0,1% apmērā no laikā nesamaksātās summas par katru nokavēto dienu. Līgumsods nav jāmaksā gadījumā, ja kavējums notiek no Pircēja neatkarīgu apstākļu dēļ un Pircējs var iesniegt pierādījumus par šo apstākļu esamību. Līgumsoda samaksa neatbrīvo Pircēju no saistību izpildes;
     7. Vienošanās darbības laikā izmainīt kopējo degvielas iegādes apjomu atkarībā no nepieciešamības un finansiālajām iespējām.

**7. Vienošanās noteikumu grozīšana, tās darbības pārtraukšana**

* 1. Vienošanos var papildināt, grozīt vai izbeigt, Pusēm savstarpēji vienojoties. Jebkuras Vienošanās izmaiņas vai papildinājumi tiek noformēti rakstveidā un kļūst par Vienošanās neatņemamām sastāvdaļām pēc Pušu parakstīšanas.
  2. Ja Pārdevējs neievēro Vienošanās nosacījumus, tad Pircējam ir tiesības vienpusēji bez jebkādu zaudējumu atlīdzības pienākuma atkāpties no Vienošanās un Pārdevējs zaudē visas un jebkādas pielīgtās tiesības, kā arī atlīdzina visus Pircējam nodarītos zaudējumus.

**8. Strīdu risināšanas kārtība**

* 1. Jebkuras nesaskaņas, domstarpības vai strīdi risināmi savstarpēju sarunu ceļā starp Pusēm.
  2. Gadījumā, ja Puses nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.

**9. Nepārvarama vara**

* 1. Puses tiek atbrīvotas no atbildības par pilnīgu vai daļēju Vienošanās paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Vienošanās parakstīšanas dienas kā apstākļi, kurus nebija iespējams ne paredzēt, ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
  2. Puse, kas nokļuvusi nepārvaramas varas apstākļos, informē par to otru Pusi rakstiski 3 (trīs) darba dienu laikā pēc nepārvaramas varas apstākļu iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
  3. Ja minēto apstākļu dēļ Vienošanās nedarbojas ilgāk par 3 (trīs) mēnešiem, katrai Pusei ir tiesības atteikties no Vienošanās izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šīs Vienošanās laušanas rezultātā.

**10. Citi noteikumi**

* 1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku neuzmanības vai ļaunā nolūkā izdarīto darbību rezultātā.
  2. Šī Vienošanās ir saistoša Pārdevējam un Pircējam, kā arī visām trešajām personām, kas likumīgi pārņem viņu tiesības un pienākumus.
  3. Ja kādai no Pusēm tiek mainīts juridiskais statuss, amatpersonu pārstāvības tiesības vai kāds no Vienošanās minētajiem Pušu rekvizītiem, kontaktpersona, telefona, faksa numurs, e-pasta adrese, adrese u.c., tad Puse nekavējoties rakstiski paziņo par to otrai Pusei*.* Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Vienošanās norādīto informāciju par otru Pusi. Šajā apakšpunktā minētie nosacījumi attiecas arī uz Vienošanās minētajiem Pušu pārstāvjiem un to rekvizītiem.
  4. Šī Vienošanās stājas spēkā no tās parakstīšanas dienas un ir spēkā 24 (divdesmit četrus) mēnešus no tās spēkā stāšanās dienas.
  5. Pircēja kontaktpersona šīs Vienošanās izpildes laikā:
     1. Priekules novada pašvaldības izpilddirektors Andris Razma, tālrunis 29176392, fakss 63497937, e-pasts: [direktors@priekulesnovads.lv](mailto:direktors@priekulesnovads.lv) .
  6. Piegādātājakontaktpersona Vienošanās izpildes laikā:
     1. \_\_\_\_\_\_\_\_, tālrunis \_\_\_\_\_\_\_, fakss \_\_\_\_\_\_\_, e-pasts: [\_\_\_\_\_\_\_\_\_\_\_\_\_](mailto:Inga.Priedite-Grube@vni.lv).
  7. Vienošanās sagatavota latviešu valodā, 2 (divos) eksemplāros, katrs uz \_\_\_ (\_\_\_\_\_\_\_) lapām ar vienādu juridisku spēku, no kuriem viens eksemplārs glabājas pie Pircēja, bet otrs - pie Pārdevēja.

**11. Līdzēju rekvizīti un paraksti**

PIRCĒJS PĀRDEVĒJS

**Priekules novada dome \_\_\_\_\_\_\_\_\_\_\_\_\_\_\_\_\_\_\_**

Reģ. Nr. 90000031601 Reģ. Nr.

Adrese: Saules iela 1, Priekule, Priekules Adrese:

Novads, LV-3434

AS Swedbank, kods: HABALV22 Banka: , kods:

Konts: LV30HABA0551018598451 Konts:

Priekules novada domes priekšsēdētāja

\_\_\_\_\_\_\_\_\_\_\_\_\_\_\_\_\_\_\_\_\_ /V.Jablonska/ \_\_\_\_\_\_\_\_\_\_\_\_\_\_\_\_\_ / /